佢哋要諗好隻遊戲嘅核心諗頭，再做好程式編寫、電腦圖像製作、同為隻遊戲寫故仔等嘅工作，整一隻初型出嚟，跟手仲要試行試玩嚇隻初型，發覺到有問題就要返轉頭執（電子遊戲設計）搞掂出得街之後，仲要度有關點樣為隻遊戲做宣傳等嘅問題，而且喺隻遊戲出咗街之後，製作組仲要喺社交媒體等嘅地方留意玩家俾嘅意見，睇嚇隻遊戲有冇乜嘢需要再執。